Informasjon til elever skoleåret 2019-2020

**PROGRAM FØRSTE SKOLEUKE**

Mandag 19/8: Første skoledag, tidspunkt for oppmøte:

0930: førsteårselever HO og DH.

1130: førsteårselever Påbygg og 6-fag til generell studiekompetanse.

1330: alle andreårselever

Tirsdag 20/8: 1000-1330: Førsteårselever, sosiale aktiviteter i klassen.

Andreårselever møter til elevsamtale med kontaktlærer (tidspunkt avtales mandag).

Onsdag 21/8: Førstårselever møter til elevsamtale med kontaktlærer (tidspunkt avtales mandag).

Andreårselever: ordinær undervisning fra 0915-1055. Deretter elevsamtaler etter avtale.

Torsdag 22/8: Ordinær timeplan.

Fredag 23/8: Ordinær timeplan.

**OVERORDNET MÅLSETTING MED SKOLEGANGEN**  
Den overordnede målsettingen er at du skal fullføre og bestå de fagene du starter på. Som elev i videregående skole har du plikt til å møte og delta aktivt i opplæringen. Du må også møte til vurderingssituasjonene i de ulike fag, slik at faglærer har grunnlag for å sette karakter. Du vil få varsel om fare for manglende vurderingsgrunnlag fra faglærer, hvis du har uteblitt fra vurderingssituasjoner.

**KONTAKTLÆRER**  
Kontaktlæreren har hovedansvaret for oppfølgingen av deg som elev. Du kan ta opp alle forhold som angår din skolegang med vedkommende. Kontaktlærer vil samarbeide med din behandler, og ha samtaler med deg jevnlig i løpet av skoleåret.

**RÅDGIVER**  
Skolens rådgiver hjelper elevene med alle type henvendelser, for eksempel spørsmål om utdanning og jobb.

**ELEVRÅD**  
Hver høst velger elevene elevrådsrepresentanter til skolens elevråd. Elevrådet har jevnlige møter med rektor. Alle elever kan be elevrådsrepresentanter om å ta opp saker i elevrådet. To representanter fra elevrådet deltar i driftsstyret, som er skolens styringsorgan.

**BRUK AV IKT**  
Vi benytter skoleplattformen ITS Learning. Du vil finne ukeplaner og informasjon på denne plattformen. Fravær føres i Skolearena.

**FRAVÆR**

Hvis du skal være borte fra skolen skal det leveres en [melding om fravær](https://nydalen.vgs.no/for-elever-og-foresatte/reglement-og-skjema/fravarsregler/~/link/935f52ebce5642c58cd0c55172328b99.aspx) til kontaktlærer. Dette kan gjelde fravær pga. reise, medisinske grunner, religiøse høytider, begravelse m.m. Hvis du er fraværende på grunn av sykdom må foresatte eller myndig elev gi beskjed til kontaktlærer så raskt som mulig.

**UTLÅN AV LÆREBØKER**  
Skolen låner ut lærebøker. Bøkene må behandles pent og leveres inn ved skoleslutt. Tapte bøker må erstattes.

**FOTOGRAFERING OG SKOLEBEVIS/ELEVKORT**  
Elever som ikke har skolebilde, må fotograferes ved skolestart. Bildet skal brukes til skolebevis. Disse fås på kontoret hos administrasjonsleder.

**KAFFE, TE, AVISER**  
Du er velkommen til å forsyne deg med gratis kaffe og te på elevrommet. Du finner også dagens avis og tidsskrifter på elevrommet.

**FROKOST**  
Frokost blir servert på elevrommet mellom 0845 - 0915.

**MIDTTIME**  
Hver torsdag klokka 1100 - 1150 benyttes tiden til kulturelle og sosiale aktiviteter som for eksempel konserter, foredrag, formingsaktiviteter, quiz, spill, tur, yoga, leksehjelp, matlaging, musikkgruppe  mm. Etter midttimen serveres det lunsj i elevrommet.

**OVERNATTINGSTUR TIL VANGEN SKISTUE I ØSTMARKA**

19-20 september: Yrkesfag

26 – 27 september: Påbygg og 23/5  
Detaljer om turen kommer senere.